Kontrakt

mellem

[Spildevandsforsyningsselskabet]

[navn, adresse og CVR-nr.]

og

[Projektejer]

[Navn, adresse og CVR-nr.]

(tilsammen ”Parterne”)

Opdateres løbende efterhånden som Naturstyrelsen modtager bemærkninger

i henhold til bekendtgørelse nr. 1431 af 16. december 2014 om spildevandsforsyningsselskabers medfinansiering af kommunale og private projekter vedrørende tag- og overfladevand (herefter "bekendtgørelsen")

om

etablering, drift og vedligeholdelse af [kort beskrivelse af projektet] (herefter ”Projektet”).

Indholdsfortegnelse

[1. Projektet 3](#_Toc347655843)

[2. Spildevandsforsyningsselskabets Medfinansiering 3](#_Toc347655844)

[3. omkostninger 3](#_Toc347655845)

[3.1 Investeringsomkostninger 3](#_Toc347655846)

[3.2 Drifts- og vedligeholdelsesomkostninger 3](#_Toc347655847)

[3.3 Alternativer 3](#_Toc347655848)

[4. Ansøgning om tillæg til prisloft. 3](#_Toc347655849)

[5. Projektanlæggets etablering 3](#_Toc347655850)

[6. Projektrapportering og -regnskab 3](#_Toc347655851)

[7. Projektets drift og vedligeholdelse 3](#_Toc347655852)

[8. Ændring af omkostninger 3](#_Toc347655853)

[9. betaling til Projektejer 3](#_Toc347655854)

[10. Ændringer, nedlæggelse af projekt og 3](#_Toc347655855)

[10.1 Tilladte ændringer 3](#_Toc347655856)

[10.2 Projektejers nedlæggelse (opsigelse) 3](#_Toc347655857)

[10.3 Spildevandsforsyningsselskabets opsigelse 3](#_Toc347655860)

[10.4 Ændret Projekt 3](#_Toc347655861)

[11. Misligholdelse 3](#_Toc347655862)

[12. Ansvar 3](#_Toc347655863)

[13. Forsikring 3](#_Toc347655864)

[14. Ejerforhold 3](#_Toc347655865)

[15. Tinglysning 3](#_Toc347655866)

[16. Tvister 3](#_Toc347655867)

###### Bilag:

Bilag 1: Beskrivelse af Projektet

Bilag 2: Budget

Bilag 3: Beskrivelse af sædvanlige afhjælpsforanstaltninger

Bilag 4: Dokumentation for opfyldelse af bekendtgørelsens § 8

Bilag 5: Øvrige oplysninger, som er nødvendige af hensyn til indregning i prisloftet

Bilag 6: Tidsplan for Projektet

[Bilag 8: for private projekter (ikke ejet af kommune) kommunal beslutning]

# Projektet

Parterne samarbejder om Projektet på de vilkår, som fremgår af denne aftale. Projektet er nærmere beskrevet i **bilag 1** [bilag 1 indeholder nærmere beskrivelse af Projektet, herunder på hvilken måde og i hvilket omfang Projektet håndterer tag- og overfladevand, hvilket serviceniveau, der søges opnået med Projektet og projektets levetid].

Selve det fysiske anlæg, der indgår i Projektet, benævnes herefter ”Projektanlægget”. Projektejer ejer Projektanlægget.

Projektejers formål med Projektet er [nærmere beskrivelse af Projektejers formål med Projektet]

# Spildevandsforsyningsselskabets Medfinansiering

Spildevandsforsyningsselskabets formål med Projektet er [nærmere beskrivelse af Spildevandsforsyningsselskabets formål med Projektet]

Spildevandsforsyningsselskabet medfinansierer Projektet. Spildevandsforsyningsselskabet har intet ejerskab til Projektanlægget.

Enten: Projektet er et projekt i [vandløb i landzone][vandløb i sommerhusområde][rekreative områder], jf. bekendtgørelsens § 3, og Spildevandsforsyningsselskabet betaler de meromkostninger, der er nødvendige af hensyn til håndtering af tag- og overfladevand, jf. nedenfor punkt 3.

Eller: Projektet er et projekt [i vandløb i byzone][i/på veje], jf. bekendtgørelsens § 4, og Spildevandsforsyningsselskabet betaler de omkostninger, der er nødvendige af hensyn til håndteringen af tag- og overfladevand, jf. nedenfor punkt 3. [Bemærk: dog højst 75 % af investeringsomkostningerne for kommunalt ejede projekter, hvorom der indgås aftale senere end 1. januar 2016]

# omkostninger

## Investeringsomkostninger

Det er Parternes vurdering, at den samlede pris for etablering af Projektanlægget vil være kr. [ ] (investeringsomkostningerne). Dette er baseret på [nærmere beskrivelse af forudsætningerne for Parternes vurdering med opgørelse af forventede investeringsomkostninger, herunder henvisning til et bilag med **budget** for Projektanlæggets etablering i nutidsværdier. Beskrivelsen skal indeholde angivelse af eventuel usikkerhed knyttet til investeringsomkostningerne, herunder usikkerhed knyttet til resultatet af et udbud af arbejdet med etablering af Projektanlægget.]

Budgettet, jf. **bilag 2**, (herefter ”Budgettet”), indeholder en opdeling af de enkelte investeringsomkostninger, som er nødvendige af hensyn til håndteringen af tag- og overfladevand, og andre omkostninger.

Enten (ved projekter i vandløb i landzone eller sommerhusområde eller projekter i rekreative områder): Herudover angiver Budgettet, hvilke af investeringsomkostningerne, der er meromkostninger, jf. punkt 2. Spildevandsforsyningsselskabet afholder samtlige disse meromkostninger på anslået kr. [ ], jf. Budgettet, mens Projektejer afholder alle øvrige investeringsomkostninger på anslået kr. [ ], jf. Budgettet.

Eller (ved projekter i vandløb i byzone eller i og på veje): Spildevandsforsyningsselskabet afholder samtlige investeringsomkostninger, som er nødvendige af hensyn til håndteringen af tag- og overfladevand på anslået kr. [ ], jf. Budgettet, mens Projektejer afholder alle øvrige investeringsomkostninger på anslået kr. [ ], jf. Budgettet. [Bemærk: Hvis Projektet er kommunalt ejet, og der er indgået aftale efter 1. januar 2016, skal det her angives, at Spildevandsforsyningsselskabet betaler en andel af investeringsomkostningerne, som højst kan være 75%]

## Drifts- og vedligeholdelsesomkostninger

Budgettet indeholder en opgørelse af Projektanlæggets forventede levetid på [antal] år samt en opgørelse i nutidsværdier af de forventede årlige drifts- og vedligeholdelsesomkostninger i den forventede levetid. Budgettet indeholder endvidere en opdeling af de drifts- og vedligeholdelsesomkostninger, som er nødvendige af hensyn til håndteringen af tag- og overfladevand, og andre omkostninger.

*Enten* (ved projekter i vandløb i landzone eller sommerhusområde eller projekter i rekreative områder)*:* Herudover angiver Budgettet, hvilke af drifts- og vedligeholdelsesomkostningerne, der er meromkostninger, jf. punkt 2. Spildevandsforsyningsselskabet afholder samtlige disse meromkostninger. Hvis en drifts- eller vedligeholdelsesomkostning ikke kan henføres til specifikke dele af Projektanlægget, er omkostningen i Budgettet fordelt forholdsmæssigt mellem Parterne i henhold til fordelingen af investeringsomkostningerne, jf. punkt 3.1 .

*Eller* (ved projekter i vandløb i byzone eller i og på veje): Spildevandsforsyningsselskabet afholder alle drifts- og vedligeholdelsesomkostninger, som er nødvendige af hensyn til håndteringen af tag- og overfladevand. Hvis en drifts- eller vedligeholdelsesomkostning ikke kan henføres til specifikke dele af Projektanlægget, er omkostningen i Budgettet fordelt forholdsmæssigt mellem Parterne i henhold til fordelingen af investeringsomkostningerne, jf. punkt 3.1.

## Alternativer

Som **bilag 3** til denne aftale er vedlagt en kort beskrivelse af sædvanlige afhjælpsforanstaltninger udarbejdet af Spildevandsforsyningsselskabets, det vil sige de arbejder, som Spildevandsforsyningsselskabet som alternativ til denne aftale selv skulle have udført til afhjælpning af kapacitetsproblemer til opnåelse af samme serviceniveau, som opnås ved Projektet, og med lavest mulige omkostninger.

Bilag 3 indeholder et økonomisk overslag for afhjælpsforanstaltningen fordelt på investerings-, vedligeholdelses- og driftsomkostninger.

Det økonomiske overslag er opgjort i nutidsværdier, jf. bekendtgørelsens § 6, stk. 2. Det fremgår af sammenligningen, at vil Spildevandsforsyningsselskabets samlede forventede omkostninger til Projektet vil være kr. [ ] mindre end de samlede forventede omkostninger til sædvanlige afhjælpningsforanstaltninger i hele Projektanlæggets forventede levetid.

# Ansøgning om tillæg til prisloft.

Denne aftale er fra Spildevandsforsyningsselskabets side betinget af, at Spildevandsforsyningsselskabet kan indregne alle sine omkostninger til Projektet, jf. punkt 3.1 og 3.2, i bidrag efter betalingslovens § 1, stk. 4.

Spildevandsforsyningsselskabet indleverer, jf. bekendtgørelsens § 7, efter denne aftales indgåelse ansøgning til Forsyningssekretariatet om tillæg til prisloft, jf. vandsektorlovens § 6.

Ansøgningen vedlægges denne aftale med bilag, herunder den som **bilag 4** vedlagte dokumentation for opfyldelsen af bekendtgørelsens § 8, [For private projekter (ikke ejet af kommune):og kommunal beslutning om, at kommunen anser Projektet som hensigtsmæssigt og omkostningseffektivt mv., jf. bekendtgørelsens § 6, stk. 1, nr. 3,].

Hvis Forsyningssekretariatet godkender det ønskede tillæg til prisloftet, igangsættes Projektet.

Hvis Forsyningssekretariatets ikke godkender det ønskede tillæg til prisloftet, bortfalder denne aftale, uden at Parterne i den anledning kan gøre krav gældende mod hinanden. Parterne bør dog loyalt drøfte muligheden for at ændre Projektet, herunder denne aftale, hvis der er grund til at tro, at Forsyningssekretariatet herefter vil tillade det ønskede tillæg til prisloftet, og hvis Parterne stadig kan få opfyldt deres formål med Projektet uanset ændringerne.

# Projektanlæggets etablering

Som bilag 6 vedlægges tidsplan for Projektet. Som det fremgår af tidsplanen, forventes etableringen af Projektanlægget igangsat den [ ] og afsluttet den [ ].

Projektejer varetager og styrer alle dele af Projektanlæggets etablering, herunder, men ikke begrænset til, indhentelse af fornødne tilladelser, gennemførelse af udbud og indgåelse af kontrakter om etableringen.

Spildevandsforsyningsselskabet skal i hele etableringsfasen stå til rådighed for drøftelser med Projektejer om Projektet.

Spildevandsforsyningsselskabet bærer ikke noget ansvar over for Projektejers kontraktparter og tredjemand vedrørende etableringen.

# Projektrapportering og -regnskab

Projektejer aflægger under Projektanlæggets etablering senest [1] måned efter udgangen af hvert kvartal rapport til Spildevandsforsyningsselskabet om Projektet, herunder navnlig om tidsplanens og Budgettets overholdelse.

Snarest muligt og senest [2] måneder efter, at etableringen af Projektanlægget er gennemført, aflægger Projektejer projektregnskab med oplysning om de samlede udgifter. Projektregnskabet opstilles så vidt muligt på samme måde som Budgettet.

Spildevandsforsyningsselskabet skal gøre eventuelle indvendinger vedrørende projektregnskabet gældende senest [2] måneder efter modtagelsen, med mindre der er tale om indvendinger, som Spildevandsforsyningsselskabet ikke inden da burde være blevet opmærksom på.

# Projektets drift og vedligeholdelse

Projektejer driver og vedligeholder Projektanlægget i hele anlæggets levetid, så det lever op til Spildevandsforsyningsselskabets forudsætninger om dets håndtering af tag- og overfladevand, jf. punkt 1, og således at anlægget er i lovlig stand i enhver henseende. Herunder forestår Projektejer ombygninger m.v., der måtte være nødvendige til opfyldelse af senere påbud vedrørende anlægget.

Senest den [1. april] hvert år aflægger Projektejer regnskab for driften af Projektanlægget for det forløbne kalenderår samt en redegørelse for driften. Det skal af regnskabet fremgå, hvilke udgifter der skal afholdes af Spildevandsforsyningsselskabet. Samtidig sender Projektejer budget for driften af Projektanlægget for det igangværende kalenderår til Spildevandsforsyningsselskabet.

Herudover orienterer Projektejer Spildevandsforsyningsselskabet om Projektanlæggets drift og økonomi, når der er særlig anledning hertil.

Projektejer skal på Spildevandsforsyningsselskabets anmodning give oplysninger om Projektanlæggets drift og økonomi, ligesom Spildevandsforsyningsselskabet efter anmodning skal have adgang til at besigtige Projektanlægget.

Projektejer er forpligtet til at lade Spildevandsforsyningsselskabet forestå drift og vedligeholdelse, som Projektejer har forsømt at udføre i henhold til denne aftale, herunder at give Spildevandsforsyningsselskabet - eller den som Spildevandsforsyningsselskabet måtte antage hertil - adgang til Projektanlægget i fornødent omfang.

# Ændring af omkostninger

Parterne betaler deres andel af omkostningerne til Projektet i overensstemmelse med de faktiske investerings-, drifts- og vedligeholdelsesomkostninger. Hvis de faktiske omkostninger til Projektet bliver større, end de estimerede omkostninger i Budgettet, skal fordyrelsen betales af den Part, som ifølge bekendtgørelsens § 3 og § 4 skal betale den pågældende omkostningstype, jf. punkt 3.1 og 3.2, og besparelser fordeles efter samme princip.

Projektejer dækker i alle tilfælde fordyrelser, som skyldes Projektejers fejl eller forsømmelser, og Spildevandsforsyningsanlægget betaler ikke fordyrelser, i det omfang dette vil føre til, at Spildevandsforsyningsselskabets samlede omkostninger til Projektet vil blive større end omkostningerne til sædvanlig afhjælpning, således som omkostningerne til sædvanlig afhjælpning er opgjort i bilag 3, med mindre det fordyrende forholde også ville være gældende for den sædvanlige løsning.

# betaling til Projektejer

Enten (hvis Projektejer finansier investeringsomkostningerne ved lån): Projektejer finansierer investeringsomkostningerne til Projektet med lån på kr. [ ] [nærmere om lånet]. Lånet afvikles over [afviklingstid] og renten er på [ ]. I hele lånets løbetid, dog ikke over 25 år, betaler Spildevandsforsyningsselskabet den del af afdrag og renter, som forholdsmæssigt svarer til Spildevandsforsyningsselskabets andel af investeringsomkostningerne, jf. punkt 3.1. Spildevandsforsyningsselskabet betaler ikke nogen del af renter på lånet, som ligger forud for Forsyningssekretariatets afgørelse, jf. punkt 4, eller i øvrigt renter eller afdrag, hvis Forsyningssekretariatet ikke tillader tillægget til prisloftet.

Eller (hvis Projektejer ikke finansierer investeringsomkostningerne ved lån): Spildevandsforsyningsselskabets andel af investeringsomkostningerne, jf. punkt 3.1, betales til Projektejer over en periode på [op til 25 år] med lige store årlige beløb fra tidspunktet for Forsyningssekretariatets afgørelse om at tillade tillægget til prisloftet, jf. punkt 4.

I øvrigt betaler Spildevandsforsyningsselskabet sin andel af investeringsomkostningerne til Projektet, efterhånden som de afholdes af Projektejer.

Spildevandsforsyningsselskabet betaler efter anmodning fra Projektejer én gang årligt sin andel af drifts- og vedligeholdelsesomkostningerne til Projektet på baggrund af regnskabet fra Projektejer, jf. punkt 7.

# Ændringer og nedlæggelse af projekt

## Tilladte ændringer

Projektejer kan efter etableringen foretage ændringer af Projektanlægget, som ikke forringer Projektanlæggets evne til at håndtere tag- og overfladevand i forhold til det forudsatte i projektbeskrivelsen i bilag 1. Hvis driften eller vedligeholdelsen af Projektanlægget fordyres som følge heraf, afholder Projektejer alle disse omkostninger. Hvis omkostningerne til driften eller vedligeholdelsen af Projektanlægget sænkes som følge af ændringen, og hvis besparelsen vedrører omkostninger, som Spildevandsforsyningsselskabet skal afholde, sænkes Spildevandsforsyningsselskabets andel af omkostningerne tilsvarende.

Spildevandsforsyningsselskabet skal orienteres om alle ændringer af Projektanlægget, bortset fra ændringer som led i almindelig drift og vedligehold af Projektanlægget, og gives rimelig frist til at reagere, hvis ændringerne efter Spildevandsforsyningsselskabets opfattelse kan forringe Projektanlæggets evne til at håndtere tag- og overfladevand.

* 1. Projektejers nedlæggelse (opsigelse)

Projektejer kan med [3] års varsel til udgangen af et kalenderår nedlægge Projektanlægget og dermed opsige denne aftale. Nedlæggelse omfatter også den situation, hvor Projektanlægget ændres, så det ikke længere håndterer tag- og overfladevand i forhold til det forudsatte i projektbeskrivelsen i bilag 1, jf. dog punkt 10.4 nedenfor.

Varslet på [3] år er aftalt for at give Spildevandsforsyningsselskabet fornøden tid til at finde alternativer til Projektet, og Parterne bør ved nedlæggelse drøfte, hvordan nedlæggelse sker bedst muligt for begge Parter, herunder om nedlæggelse kan ske med andet varsel end [3] år.

Hvis Projektanlægget nedlægges, ophører Spildevandsforsyningsselskabets pligt til at betale sin forholdsmæssige andel af investerings- og driftsomkostninger, jf. punkt 9, fra det tidspunkt, hvor nedlæggelsen eller ændringen bliver effektueret.

Herudover skal Projektejer tilbagebetale Spildevandsforsyningsselskabet den del af investeringsomkostningerne, jf. punkt 3.1, som Spildevandsforsyningsselskabet ikke får gavn af. Tilbagebetalingens størrelse fastsættes ved at fordele nutidsværdien af samtlige de betalinger af investeringsomkostninger, som Spildevandsforsyningsselskabet skulle have foretaget i medfør af punkt 9, på hele Projektanlæggets estimerede levetid. I det omfang Spildevandsforsyningsselskabet i Projektanlæggets faktiske levetid har betalt mere af investeringsomkostningerne efter punkt 9, end en fordeling af investeringsomkostningerne over hele Projektanlæggets levetid fører til, tilbagebetales overskudsbeløbet.

* 1. Spildevandsforsyningsselskabets opsigelse

Spildvandsforsyningsselskabet kan med [1] års varsel til udgangen af et kalenderår opsige denne aftale.

Ved ophør skal Spildevandsforsyningsselskabet betale Projektejers tab ved aftalens ophør, herunder nutidsværdien af alle udestående betalinger for investeringsomkostninger, jf. punkt 9, samt kompensation for fremtidige manglende betalinger af drifts- og vedligeholdelsesomkostninger, i det omfang Projektejer kan godtgøre et tab herved.

* 1. Ændret Projekt

Ved uforudsete forhold, som giver anledning til ændringer i projektet, fordeles omkostningerne hertil mellem Parterne efter fordelingen jf. punkt 3.1, dog betaler Spildevandsforsyningsanlægget ikke for fordyrelser, i det omfang dette vil føre til, at Spildevandsforsyningsselskabets samlede omkostninger til Projektet vil blive større end omkostningerne til sædvanlig afhjælpning, således som omkostningerne til sædvanlig afhjælpning er opgjort i bilag 3, med mindre det fordyrende forholde også ville være gældende for den sædvanlige løsning.

I det omfang Parterne sammen beslutter en udvidelse af Projektet, fordeles omkostningerne hertil mellem Parterne efter fordelingen jf. punkt 3.1, dog maksimalt op til de samlede omkostninger til den sædvanlige afhjælpning som opgjort i bilag 3.

Ved omkostninger, som overstiger de samlede omkostninger til den sædvanlige afhjælpning som opgjort i bilag 3, skal parterne loyalt undersøge muligheden for at ansøge om udvidelsen hos Forsyningssekretariatet ihht. proceduren i bekendtgørelsens § 12, stk. 2.

Hvis en ændring af Projektanlægget vil forringe, men ikke fjerne, Projektanlæggets evne til at håndtere tag- og overfladevand, kan Parterne aftale, at Projektet skal fortsætte, hvis Parterne kan enes om en løsning, hvor Spildevandsforsyningsselskabets samlede andel af investeringsomkostningerne og driftsomkostningerne, jf. punkt 3.1 og 3.2, reduceres på baggrund af kapacitetsændringen. For meget betalte investeringsomkostninger tilbagebetales til Spildevandsforsyningsselskabet og/eller fratrækkes i kommende betalinger, jf. punkt 9. Spildevandsforsyningsselskabets andel af driftsomkostningerne reduceres fremadrettet. En sådan ændringsaftale indgås med forbehold for Forsyningssekretariatets godkendelse.

# Misligholdelse

Begge Parter kan opsige aftalen med [1] måneds skriftligt varsel i tilfælde af den anden Parts væsentlige eller gentagne misligholdelse. Hvis afhjælpning er mulig, ophører aftalen dog ikke, hvis den misligholdende Part inden fristens udløb har afhjulpet det forhold, som opsigelsen beror på.

Hvis Spildevandsforsyningsselskabet opsiger aftalen, ophører Spildevandsforsyningsselskabets pligt til at betale sin forholdsmæssige andel af investerings- og driftsomkostninger, og Projektejer skal tilbagebetale den del af investeringsomkostningerne, jf. punkt 3.1, som Spildevandsforsyningsselskabet ikke får gavn af. Tilbagebetalingens størrelse fastsættes ved at fordele nutidsværdien af samtlige de betalinger af investeringsomkostninger, som Spildevandsforsyningsselskabet skulle have foretaget i medfør af punkt 9, på hele Projektanlæggets estimerede levetid. I det omfang Spildevandsforsyningsselskabet i Projektanlæggets faktiske levetid har betalt mere af investeringsomkostningerne efter punkt 9, end en fordeling af investeringsomkostningerne over hele Projektanlæggets levetid fører til, tilbagebetales overskudsbeløbet.

Herudover skal Projektejer betale Spildevandsforsyningsselskabets øvrige tab ved aftalens ophør efter dansk rets almindelige regler.

Hvis Projektejer opsiger aftalen, skal Spildevandsforsyningsselskabet betale Projektejers tab ved aftalens ophør, herunder nutidsværdien af alle udestående betalinger for investeringsomkostninger, jf. punkt 9, samt erstatning for fremtidige manglende betalinger af drifts- og vedligeholdelsesomkostninger, i det omfang Projektejer kan godtgøre et tab herved.

# Ansvar

Projektejer dækker omkostninger til udbedring af skader på Projektanlægget, der er forårsaget ved uagtsomhed eller forsæt fra Projektejeren [, dennes husstands] eller dennes ansattes side.

# Forsikring

Projektanlægget skal være forsikret mod [brand ]. [Øvrige relevante forsikringer, herunder for ejendommen hvorpå Projektanlægget er beliggende]. Projektejer holder til enhver tid Spildevandsforsyningsselskabet orienteret om, hvilke forsikringer, der er tegnet vedrørende Projektanlægget.

# Ejerforhold

Projektanlægget er en del af ejendommen [matr.nr.], jf. tinglysningslovens § 38, og tilhører som sådan den til enhver tid værende ejer af ejendommen. Ejeren kan ikke ved pantsætning, salg eller lignende disponere særskilt over Projektanlægget.

Det påhviler Projektejer at påse ved ejerskifte, at den nye ejer påtager sig Projektejers forpligtelser i henhold til denne aftale. Projektejer kan ikke overdrage betalingsforpligtelser.

# Tinglysning

Denne aftale kan af Spildevandsforsyningsselskabet tinglyses på [ejendommen(e)], således at således at kontrakten får virkning for den til enhver tid værende ejer af [ejendommen(e)].

Såfremt aftalen ophører, foranlediger Spildevandsforsyningsselskabet aftalen aflyst.

# Tvister

Tvister i henhold til denne aftale, som ikke kan afklares i mindelighed af Parterne, kan af hver Parter indbringes for de almindelige domstole.

[Sted og dato] [Sted og dato]

\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_

[Projektejer] [Spildevandsforsyningsselskabet]